Maribor, 17.3.2014

**Zapisnik 1. izredne seje ŠS MF UM z dne 7.1.2014**

Seja je potekala v torek, dne 7. 1. 2014 ob 11.30 uri v študentskih prostorih, v 2. nadstropju stavbe MF UM.

Prisotni so bili:

* Člani ŠS MF: Eva Nike Cvikl, prodekanja za študentska vprašanja na MF UM, Tadej Horvat – predsednik 6. letnika, Jure Terglav – predstavnik 5. letnika, Špela Pintar – predstavnica 3. letnika, Boštjan Muminović – predsednik 2. letnika, Tadej Petreski – predstavnik 2. letnika, Vid Delopst – predsednik 1. letnika, Anja Cestnik – predstavnica 1. letnika

Odsotni povabljeni:

* Člani ŠS:, Nejc Bukovnik – predstavnik 6. letnika, Una Mršić – predsednica 5. letnika, Dobruška Černela – predsednica 4. letnika, Denis Sraka – predstavnik 4. letnika, Monika Marković – predsednica 3. letnika
* Odsotni ostali: Tadej Petek, sekretar ŠS MF UM

Dnevni red:

1. Potrditev dnevnega reda

2. Imenovanje člana iz vrst visokošolskih učiteljev v komisijo ob pregledu 8. pristopa k izpitu iz predmeta Interna medicina s propedevtiko

**Ad. 1**

Prodekanja prične sejo s pozdravom vseh navzočih in predstavi dnevni red današnje seje. Na glasovanje je dala

**SKLEP 1:**

**Študentski svet MF UM potrdi predlagani dnevni red 1. izredne seje. (0 ZA /0 PROTI /0 VZDRŽANIH)**

**Ad. 2**

Prodekanja za študentska vprašanja študentom predstavi poziv s strani strokovnih služb. Študentka, ki je izpit Interna medicina opravljala 8. in zanj prejela negativno oceno, je podala ugovor zoper oceno. Po 28. členu Pravilnika o preverjanju in ocenjevanju znanja znanja dekan članice imenuje komisijo, ki mora v roku 3 delovnih dni preveriti ustreznost ocene. Ker je šlo za 8. opravljanje izpita, je komisija 5-članska, od tega enega izmed članov imenuje Študentski svet članice, po enakih kriterijih, kot veljajo za imenovanje člana pri 8. opravljanju izpita.

Ker mora biti komisija imenovana v roku 3 delovnih dni po prejemu ugovora, se je prodekanja odločila sklicati izredno sejo ŠS MF UM, da lahko nalogo opravimo v predpisanem roku.

Prodekanja glede na pretekle izkušnje predlaga, da za člana komisije Študentski svet MF UM predlaga doc. dr. Sebastjana Bevca. Doc. Bevc je visokošolski učitelj na področju Interne medicine, zato ima dovolj dobro poznavanje področja in ustreznih minimalnih standardov znanja iz področja. Ob tem je doc. Bevc tudi reden izpraševalec pri predmetu Interna medicina s propedevtiko, zato pozna povprečno in minimalno znanje študentov in je izkušen v preverjanju znanja iz omenjega področja. Doc. Bevc je tudi med študenti priljubljen učitelj zaradi svoje pravičnosti in korektne komunikacije s študenti.

Člani ŠS MF UM se po krajši diskusiji strinjajo s predlaganim kandidatom, zato prodekanja da na glasovanje naslednji sklep:

**SKLEP 2:**

**Študentski svet MF UM za člana komisije za pregled 8. pristopa k izpitu pri predmetu Interna medicina s propedevtiko imenuje doc. dr. Sebastjana Bevca, dr. med.**

Seja se zaključi ob 12.00.

Zapisal:

Tadej Petek

Sekretar ŠS MF UM

Predsedujoča:

Eva Nike Cvikl

Prodekanja za študentska vprašanja MF UM